हमारी जनता की खाने की आदतें भी दोषपूर्ण हैं। यदि किसी प्रकार भोजन की आदतों में परिवर्तन आ जाए तो वर्तमान खाद्य आपूर्ति से पोषण की समस्या का समाधान हो सकता है। उदाहरण के लिए दुग्ध आपूर्ति का एक बड़ा भाग मावा¸ पनीर आदि तैयार करने में बर्बाद कर दिया जाता है। यदि दूध से मावा या पनीर का बनाया जाना निश्चित कर दिया जाए तो उन लोगों के लिए जो अपने जीवन में दूध देख भी नहीं पाते लाखों टन दूध उपलब्ध हो सकेगा। जीभ के स्वाद के अतिरिक्त दूध से मावा बनाकर कोई उद्देश्य हल नहीं होता। मावा हमारी पाचन प्रणाली के लिए भी हानिकारक होता है। इसलिए दूध या दही का प्रत्यक्ष रुप से उपयोग सुनिश्चित करने के लिए मावा तैयार करने पर पूर्ण पाबंदी लगा दी जानी चाहिए।